KOTA KINABALU – Pulis Kota Kinabalu minoposoliwan 107 saman mogisuai suai kasalaan talun-alun id Op Samseng Jalanan om magauk id posorili kakadaian Kota Kinabalu minsusuab konihab.
Boyoon Pulis Kakadaian Kota Kinabalu ACP M.Chandra minoboros do id karaja dilo ih nokotimpuun pukul 11.30 totuong gisom pukul 4 kosuabon, soginumu 40 padsakaian pinorisa kosuang 25 motosikal.
“Sinita nogi pulis apat motosikal o miso korita sabap mogisuai suai kasalaan id siriba Seksyen 60 Akta Padsakaian Talun Alun 1987,” ka disio id kointalangan do hiti di konihab.
Duo tulun tinahan montok ponoriukan potilombus kalapas poniisan tiinumon kaauk.
Minoboros ih Chandra id karaja solinaid limo jam, papaampai songulun tupisor om 16 puru, soginumu 42 tulun pinorisa, kosuang duo koonduan.
Ka disio, sundung karaja samseng jalanan id posorili kakadaian Kota Kinabalu noingkurian nodii nga Op Samseng Jalanan mangan potilombuso montok mangantob karaja dilo. – Bernama
min_Latn min_Latn min_Latn min_Latn min_Latn zsm_Latn